ગરબડદાસ હરિલાલ પટેલ હતા આણંદના મુખી અને સ્વાતંત્ર્યસેનાની. ઇતિહાસવિદ્ વિષ્ણુભાઈ પંડ્યા એમના આંદામાનમાં જન્મટીપની સજા ભોગવીને શહીદ થયેલા પહેલ-વહેલ ગુજરાતી ગણે છે. 1857ના સ્વાતંત્ર્ય સંગ્રામનાં પડઘમ ચરોતરે ઝીલેલાં. ગરબડદાસ પટેલ એ પડઘમ ઝીલનારાઓમાંના પ્રથમ હરોળના અગ્રણી. આપણને એમના જીવન અને કાર્યનો પરિચય અહીંથી જ થાય છે. એમનો જન્મ, ઉછેર, માતા, પિતા, બાળપણ, અભ્યાસ વગેરેની બાબતો નોંધાઈ નથી. જે કંઇ નોંધાયું છે તે છે એમની શૂરવીરતા, દેશદાઝ, ફનાગીરી અને દઢ ચારિત્ર્ય.